***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-14/2020.

***Jegyzőkönyv***

***Készült***: Kup Község Önkormányzat képviselő-testülete 2020. augusztus 14-én 10.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Nagy Miklós képviselő (3 fő)

Ábrahám Tamás, Antal Tamás képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

**Varga Imre polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális tüzifa beszerzésre pályázat benyújtása
2. Pályázat a Magyar Falu program keretében meghirdetett MFP-TFB/2020 pályázatra
3. Az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1. függelékének módosítása

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Szociális tüzifa beszerzésére pályázat benyújtása**

**Előadó: Varga Imre polgármester**

**Varga Imre polgármester** megállapította, hogy a pályázati kiírást a képviselők a meghívóval kézhez kapták. (jkv. 3. melléklete) Szóbeli kiegészítésként elmondta, hogy 2019. évben 18 m3 tüzifára pályázhattak, idén szintén 18 m3-re lehet pályázni. Önrész összege 22.860 Ft, valamint a fuvarköltséget kell vállalni. Javasolja a pályázat benyújtását az elmúlt évekhez hasonlósan.

Hozzászólás nem volt, a képviselők a javaslattal egyetértettek.

A polgármester kérte a képviselőket a szavazásra:

Kup község Önkormányzat Képviselő-testülete 3 igen szavazattal - ellenszavazat és tartózkodás nélkül – az alábbi határozatot hozta:

1. **39/2020. (VIII.14. ) KT határozat**
   1. Kup Község Önkormányzat Képviselő-testülete a belügyminiszter által Magyarország 2020. évi központi költségvetéséről szóló 2019. évi LXXI. törvény 3. melléklet 1.8 pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 18 m3 tűzifa beszerzésére.
2. A pályázathoz szükséges önrész – 22.860 Ft, az önkormányzat 2020. évi
3. költségvetésében rendelkezésre áll.
4. Az Önkormányzat vállalja, hogy a szociális tüzifa támogatásban részesülőktől
5. semmilyen ellenszolgáltatást nem kér.
6. Az Önkormányzat képviselő-testülete vállalja, hogy a tűzifa elosztására helyi
7. rendeletet alkot, mely legkésőbb a tűzifa vásárlást követő 10. napon belül hatályba
8. lép.
9. A képviselő-testület utasítja a jegyzőt a pályázat benyújtására.
10. **Határidő**: 2020. augusztus 31.

**Felelős:** jegyző

**2.) Pályázat a Magyar Falu program keretében meghirdetett MFP-TFB/2020 pályázatra**

**Előadó: Varga Imre polgármester**

**Varga Imre polgármester** szóbeli előterjesztésben tájékoztatta a képviselőket, hogy megjelent a Magyar Falu Program keretében a falugondnoki buszok beszerzésére kiírt pályázat. Szóban ismertette a fontosabb pályázati feltételeket. Már korábban is foglalkoztak a falugondnoki szolgálat létrehozásával, mivel nagy igény lenne rá. Árajánlatot kért a pályázathoz, az árajánlat alapján 13.691.159 Ft lenne a legkedvezőbb ajánlat (jkv. 4. melléklete) 15 millió forintra lehet pályázni. Javasolja a pályázat beadását.

A képviselők támogatták a javaslatot.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – a következő határozatot hozta:

**40/2020. (VIII.14.) KT határozat**

Kup község Önkormányzat Képviselő-testülete a Magyar Falu Program keretében kiírt MFP-TFB/2020 kódszámú pályázati kiírás alapján pályázatot nyújt be falugondnoki busz beszerzésére, 13.691.159 Ft összegben..

Elnyert pályázat esetén vállalja a falugondnoki szolgálat létrehozását.

A képviselő-testület felkéri a polgármestert és a jegyzőt, hogy a pályázat benyújtásáról gondoskodjon.

**Felelős:** polgármester, jegyző

**Határidő**: 2020. augusztus 15.

**3.) Az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1. függelékének módosítása**

**Előadó: Varga Imre polgármester**

**Varga Imre polgármester** megállapította,hogy a képviselők az előterjesztést a meghivóval együtt kézhez kapták. (jkv. 5.melléklete) Kérte a hozzászólásokat, javasolta a módosítás elfogadását.

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**41/2020. (VIII.14.) KT határozat**

Kup község Önkormányzat Képviselő-testülete az önkormányzat az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1.függelékének módosítását az előterjesztés szerint elfogadja.

Utasítja a képviselő-testület a jegyzőt, hogy a módosítás törzskönyvi nyilvántartáson történő átvezetéséről gondoskodjon.

**Felelős:** polgármester

**Határidő:** 2020. augusztus 25.

Több napirend nem volt a képviselő-testület nyilvános ülését a polgármester 11.00 órakor bezárta.

***k.m.f.***

Varga Imre Kissné Szántó Mária

polgármester jegyző